Efter en storsejr over AaB's SAS-ligareserver på 6-1 er topholdet i 2. division godt på vej mod landets næstbedste fodboldrække. Det var ellers de røde og hvide fra AaB, der kom foran 1-0 i første halvleg på et mål af brasilianske Kaka. Men på bare 25 minutter i anden halvleg blev nederlag vendt til sejr for Thisted FC. Peter Beckmann, Christian Flindt Bjerg, Martin Nielsen, Kingsley Mojo og to gange Simon Josefsen bankede målene ind til resultatet 6-1. 2. divisions suveræne tophold møder næste gang rækkens nummer to fra Brabrand. Thisted har i øjeblikket et forspring på hele 11 point til holdet fra Østjylland.

Referat:
Thisted FC kan efterhånden begynde at skimte en oprykning til 1. division efter storsejr mod AaB.